કૉંગ્રેસના પ્રદેશાધ્યક્ષ અશોક ચવ્હાણે જણાવ્યું હતું કે આ નિર્ણયને લીધે હવે મહારાષ્ટ્ર સરકાર પતંજલિનાં ઉત્પાદનો વેચનારી એજન્ટ બની છે. રાજ્ય સરકારે `મી લાભાર્થી'ની જાહેરખબરોમાં બાબા રામદેવની તસવીર મૂકવી જોઈએ. રાજ્ય સરકારે પતંજલિને પાણીના ભાવે 600 એકર જમીન વેચી છે એમ ચવ્હાણે ઉમેર્યું હતું. કૉંગ્રેસના આગેવાન અને વિધાનસભાના વિપક્ષી નેતા રાધાકૃષ્ણ વીખે-પાટીલે પણ ભાજપની આગેવાની હેઠળની સરકારના આ નિર્ણયનો વિરોધ કરીને તેને રદ કરવાની માગણી કરી છે.